**РЕГЛАМЕНТ ЗА ПРОВЕЖДАНЕ НА НАЦИОНАЛНО СЪСТЕЗАНИЕ ПО ПОЛИТИЧЕСКА ИКОНОМИЯ ПРЕЗ 2024/2025 УЧЕБНА ГОДИНА**

**ЦЕЛИ НА СЪСТЕЗАНИЕТО:**

* Да засили мотивацията и интереса на учениците от страната към проблемите на Политическата икономия, към пълноценно осмисляне на основните социално-икономически процеси в съвременното общество и към формиране на нагласа за продължаващо и самостоятелно учене чрез стимулиране на състезателното начало;
* Да предостави възможност за творческа изява на ученици със задълбочени знания в областта на Политическата икономия;
* Да осигури плавен преход на учениците от средното във висшето училище чрез балансиране на изискванията на изхода и входа;
* Да развива сътрудничество между гимназиите и УНСС.

**УЧАСТНИЦИ В СЪСТЕЗАНИЕТО:**

Български граждани, завършващи средното си образование през 2025 г.

**ОРГАНИЗАЦИЯ НА СЪСТЕЗАНИЕТО:**

**Форма**: Състезанието е индивидуално и се провежда в два етапа. Първият е писмен – изготвяне на есе; вторият е устен – събеседване по есето.

**Дати на провеждане:**

Първи етап:

* обявяване на конкурса - **20.01.2025;**
* предаване на есетата - **10.03.2025**;
* есетата се предават по електронен път на имейл [political.economy-essay@unwe.bg](mailto:political.economy-essay@unwe.bg);
* Втори етап: събеседване - **25.03.2025**.

**Място на провеждане на втори етап**: УНСС

**Времетраене на събеседването**: 4 часа

**УЧЕБНО СЪДЪРЖАНИЕ:**

* Есето изисква избор и разработване на тема от предварително разработен Конспект;
* Темите от Конспекта изискват:
  + добра обща подготовка и познания по дисциплини като *История, Философия, Икономика, Мениджмънт;*
  + стремеж за анализ и разбиране за основните социално-икономически процеси в българското общество.

**ПРЕПОРЪЧИТЕЛНИ ИЗТОЧНИЦИ И ЛИТЕРАТУРА:**

Интернет източници:

* <https://www.youtube.com/@PoliticalEconomyTV>
* <https://www.youtube.com/playlist?list=PLKruweaZqDNd6nLsrSJE7G-MxcbUjcvQr>
* <https://www.youtube.com/playlist?list=PLKruweaZqDNcYrT2ARguol6YR6Jd8et3u>
* <https://www.youtube.com/watch?v=hEmTNXc0WTw>
* <https://www.youtube.com/playlist?list=PLEJy2f_EWBqX1yIF-VP1MJsgnYy8OLK7t>
* <http://europa.eu/rapid/press-release_MEMO-15-6204_bg.htm>

Литература:

* Доц. Д-р Трайчо Спасов, Макроикономика, изд. Нова звезда, 2006
* Емилия Йорданова, Обща икономическа теория, Дионис , 2009
* Войкова, Ант., Георгиева, М., Икономика, изд. Летера, 2015
* Лалева, Ц., Икономика, изд. Мартилен, 2017
* Могат да се ползват и други учебници по обща икономическа теория като допълнителна информация.

За допълнителна литература, моля, обръщайте се към организаторите на [political.economy-essay@unwe.bg](mailto:political.economy-essay@unwe.bg). В рамките най-много на 48 часа ще получите обратна връзка

**ПРОВЕЖДАНЕ:**

Състезанието се провежда в два етапа:

* В първия етап, след обявяването на конкурса, кандидатите подготвят, самостоятелно или след консултация с преподаватели от УНСС, есе по избрана от тях тема от *Конспект за национално състезание по Политическа икономия.* За консултации: [political.economy-essay@unwe.bg](mailto:political.economy-essay@unwe.bg)
* Вторият етап се състои от събеседване между класираните от първия етап и утвърдена комисия.

**ОЦЕНЯВАНЕ:**

Оценяването на депозираните есета се извършва от комисия, която предложена от ръководителя на катедра „Политическа икономия“ е приета на Катедрен съвет и е утвърдена от заместник-ректора по учебната дейност на УНСС.

Комисията оценява депозираните есета и съставя протокол за резултатите и предварителен списък на първенците в конкурса, който се публикува на страницата на катедра „Политическа икономия“ в срок до 17 март 2025 г.

Комисията изготвя окончателен списък на първенците, след събеседването с тях, в срок до 27 март 2025 година.

**КЛАСИРАНЕ:**

Класирането на учениците се извършва въз основа на решение на Комисията, утвърдена от заместник-ректора по учебната дейност на УНСС.

На първенците се признава оценка отличен 6,00 за резултат от конкурсен изпит в УНСС за кандидатстване в специалност “Политическа икономия“. Изготвя се окончателен протокол за резултатите на участниците, в който се отбелязват точките.

Класирането на участниците ще бъде обявено в срок до 2 дни след приключване на събеседването. Информация за победителите в състезанието ще бъде публикувана на сайта на катедра „Политическа икономия“.

Включването в конкурса не ограничава възможностите за участие в предварителните и редовната кандидатстудентски кампании на УНСС.